張景華 (正德進士)

張景華（），字時美，山東兗州府沂州郯城縣人，民籍，明朝政治人物。

生平 
正德五年（1510年）庚午科山東鄉試舉人，九年（1514年）甲戌科三甲第一百五十五名進士。授吉水县知县，十四年升監察御史，嘉靖初参与大禮議。又奉命勘处团营牧马草场，清查子粒银数。五年五月論劾武定侯郭勛，任河南道監察御史，九年八月升大理寺右寺丞，十二年奉命審理趙府輔國將軍朱祐椋上告案，十三年升通政使司右通政，九月升都察院右佥都御史、整饬蓟州边备兼巡抚顺天，十四年七月引疾告休。

嘉靖二十年（1541年）九月以荐起为都察院右副都御史，二十一年十月升左副都御史、总督漕运并巡抚凤阳地方，二十三年四月多次被弹劾，诏令冠带闲住《明世宗肃皇帝实录卷之二百八十五》：嘉靖二十三年四月，刑科给事中王交劾总督漕运镇远侯顾寰索漕粮常例，怨言腾沸；总督右副都御史张景华督理弗严，迹涉隐纵，乞赐惩戒。诏寰回京听勘，景华策励供职。已，吏科给事中何云雁复劾景华纵恣苛虐，吏部言景华屡经论列，难以展布，诏冠带闲住。《山東通志》：張景華字時美，郯城人。正德甲戌進士，知吉水縣，剖決如流。時寧濠蓄逆，景華策其必薄吉州，請築磚城以固捍禦，其後賴以無虞。入為御史，武定侯怙寵驕恣，衆莫敢言，景華抗疏論列，聲震朝廷。累官至左都御史，開閫薊遼，總督漕運，所上邊防、漕政，皆關大計。時嚴嵩柄國，縉紳賄賂，輻輳其門，景華一無所餽，嚴以雙縑問之，報如其物，嚴氏大恨，諷言官以蜚語中之，罷歸卒。。

参考资料
李濂《明故中顺大夫陕西按察司副使张君墓志铭》

Category:正德五年庚午科山東鄉試舉人
J
Category:郯城人
Category:明朝吉水縣知縣
Category:明朝河南道監察御史
Category:明朝大理寺丞
Category:明朝右通政
Category:明朝順天巡撫
Category:明朝左副都御史
Category:明朝鳳陽巡撫